Torsdag blev kunne vi fortælle, at en landejendom var udsat for indbrud, hvor tyvene slap afsted med forskelligt elektrisk værktøj og diverse andre havemaskiner. Fredag var den så gal igen, da et værksted i Brovst havde haft ubudne gæster. Mellem torsdag eftermiddag den 13. juli til tidligt om morgenen fredag den 14. havde tyvene været forbi. Indbrudstyvene kom ind i værkstedet på Kokkedalsvej ved at brække et aluminiumspanel op med et koben, hvorefter de kunne komme ind i bygningen. De brød desuden et vindue til selve værkstedet op, men eftersom der var et jerngitter bagved, måtte de opgive at komme ind i værkstedet den vej. Fra værkstedet fik de stjålet en plæneklipper af mærket Viking, en buskrydder af mærket Honda samt andet værktøj og en bærbar PC. Hvis du har set noget, bedes du kontakte Nordjyllands Politi på telefonnummer 114.

Opsummering:
For anden gang på bare en uge kom ejere hjem til et værksted, der vat tømt for haveredskaber.